**Bács-Kiskun Megyei Önkormányzat Közgyűlésének**

**2/2020. (III.2.) önkormányzati rendelete**

**A kitüntető díjak alapításáról és adományozásuk rendjéről szóló 4/2017. (III.3.) önkormányzati rendelet módosításáról**

A Bács-Kiskun Megyei Önkormányzat Közgyűlése a Magyarország címerének és zászlajának használatáról, valamint állami kitüntetéseiről szóló 2011. évi CCII. törvény 24. § (9) bekezdésében kapott felhatalmazás alapján, a Magyarország címerének és zászlajának használatáról, valamint állami kitüntetéseiről szóló 2011. évi CCII. törvény 22. § (1) bekezdés d) pontjában meghatározott feladatkörében eljárva,

a Bács-Kiskun Megyei Önkormányzat Közgyűlésének a Bács-Kiskun Megyei Önkormányzat Szervezeti és Működési Szabályzatáról szóló 8/2014. (XII. 3.) önkormányzati rendelete 34. § (2) bekezdésében biztosított véleményezési jogkörében eljáró Pénzügyi és Eljárásjogi Bizottság, a Bács-Kiskun Megyei Önkormányzat Közgyűlésének a Bács-Kiskun Megyei Önkormányzat Szervezeti és Működési Szabályzatáról szóló 8/2014. (XII. 3.) önkormányzati rendelete 34. § (2) bekezdésében biztosított véleményezési jogkörében eljáró Fejlesztésekért, Turizmusért és Klímaügyekért Felelős Bizottság véleményének kikérésével a következőket rendeli el:

**1. §**

A Bács-Kiskun Megyei Önkormányzat Közgyűlésének a kitüntető díjak alapításáról és adományozásának rendjéről szóló 4/2017. (III.3.) önkormányzati rendelete (a továbbiakban: Rendelet) 6. § (4) bekezdése helyébe a következő rendelkezés lép:

„(4) A Rendelet 1. melléklete szerinti természetes személyre irányuló kitüntetési javaslatot és 2. melléklete szerinti jogi személyre irányuló kitüntetési javaslatot minden év május 15. napjáig a Közgyűlés elnökének kell a postai szolgáltatásokról szóló jogszabály szerint feladott küldeményként vagy személyesen benyújtani.”

**2. §**

A Rendelet

1. 7. § (2) bekezdésében a „szeptemberben” szövegrész helyébe a „soron következő”,
2. 9. § (3) bekezdésében az „októberben” szövegrész helyébe a „szeptemberben”,
3. 10. § (1) bekezdésében a „megyei jegyző” szövegrész helyébe a „Bács-Kiskun Megyei Önkormányzati Hivatal”

szöveg lép.

**3. §**

A rendelet a kihirdetését követő napon lép hatályba, és a hatályba lépését követő napon hatályát veszti.

|  |  |
| --- | --- |
| Rideg László  megyei közgyűlés elnöke | Dr. Temesvári Péter  megyei jegyző |